मिल श्रमिकों को बांटा राशन फिर भी चेहरों पर दिखी चिंता
हनुमानगढ़. स्पिनिंगमिल बचाओ संयुक्त संघर्ष समिति का कलेक्ट्रेट के सामने धरना सोमवार को भी जारी रहा। धरने पर बैठे लोगों को राशन सामग्री बांटी गई लेकिन फिर उनके चेहरों पर मिल शुरू नहीं होने की चिंता नजर आई। लंबे समय से स्पिनिंग मिल बंद होने के कारण साढ़े सौ श्रमिक बेरोजगार हो गए हैं। इससे श्रमिकों के परिवार की हालत खराब होती जा रही है। मगर सरकार ने अभी तक मिल को चालू करने के लिए कोई साकारात्मक कदम नहीं उठाया है। राशन वितरण करने वालों में आम आदमी पार्टी के शंकरलाल सोनी, एडवोकेट पवन श्रीवास्तव, ओम जांगू, भारतीय मजदूर संघ के श्यामसिंह भाटी, शिव शर्मा, भागीरथ डूडी, इटंक के महावीर राठौड़ आदि मौजूद थे मिल बचाओ संयुक्त संघर्ष समिित के सदस्यों ने मिल चालू करवाने की मांग को लेकर सोमवार को केंद्रीय मंत्री निहालचंद मेघवाल को ज्ञापन सौंपा।
hin_Deva hin_Deva